สวัสดีค่ะ ประจำเดือนมาล่าสุดวันที่29-31ต.ค และเริ่มกินยาคุมยี่ห้อเมอซิลอน แบบ28เม็ด กินเม็ดแรกวันที่2พ.ยค่ะและไม่ลืมกินนะคะ และมีเพศสัมพันธ์วันที่11 หลั่งนอก จากนั้นวันที่21-24พ.ย มีเลือดออกกระปริกระปรอย มีความกังวลว่าจะท้องเลยซื้อที่ตรวจครรภ์มาตรวจค่ะ ตรวจ วันที่ 27พ.ย และ วันที่ 3ธ.ค ขึ้นขีดเดียวทุกครั้งค่ะ เลือดที่ออกกระปริกระปรอยถือเป็นประจำเดือนไหมคะ และมีโอกาสท้องไหมคะ ทำไมประจำเดือนยังไม่มาค่ะ
สวัสดีค่ะ หากประจำเดือนมาวันที่ 29 ต.ค. แล้วได้เริ่มทานยาคุมกำเนิดวันที่ 2 พ.ย. ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยหากไม่มีการลืมทานยาคุม ยาคุมก็จะช่วยป้องกันการตั้งครรภ์ได้มากกว่า 99%สำหรับเลือดที่ออกในวันที่ 21-24 พ.ย.ซึ่งยังอยู่ในช่วงที่ทานยาคุมเม็ดที่เป็นฮอร์โมนอยู่ ไม่ได้เรียกว่าเลือดประจำเดือน แต่ถือเป็นเลือดที่เกิดจากผลข้างเตียงของยาคุมกำเนิดได้ ซึ่งหากออกปริมาณไม่มาก ก็ไม่ได้อันตรายอะไรค่ะ ทั้งนี้ เมื่อทานยาคุมจนถึงเม็ดแป้งแล้ว ก็ควรจะมีเลือดออกมาอีก ซึ่งจะถือเป็นประจำเดือนค่ะ แต่ก็อาจไม่มีเลือดออกมาก็ได้ หากยาคุมที่ทานนั้น เป็นชนิดฮอร์โมนต่ำ ซึ่งอาจไปมีผลทำให้เยื่อบุโพรงมดลูกบางลง และไม่มีประจำเดือนมาได้ค่ะหากได้ตรวจหาการตั้งครรภ์ดูแล้วในวันที่ 3 ธ.ค. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะเมื่อทานยาคุมจนครบ 28 เม็ดแล้ว ซึ่งก็คือวันที่ 29 พ.ย. ก็ให้เริ่มทานยาคุมแผงใหม่ในวันที่ 30 พ.ย. การออกฤทธิ์ในการป้องกันการตั้งครรภ์จึงจะเป็นไปอย่างต่อเนื่องค่ะ แต่หากยังไม่ได้เริ่มทาน ก็ให้เริ่มได้เลย เพียงแต่ในช่วง 7 วันแรกของการเริ่มทานยาแผงใหม่ ต้องงดการมีเพศสัมพันธ์ไปก่อนค่ะ ทั้งนี้ อาจเปลี่ยนยี่ห้อ เป็นยาคุมชนิดที่มีฮอร์โมนสูงขึ้น เพื่อลดผลข้างเคียงเรื่องเลือดออกกะปริดกะปรอย และทำให้ประจำเดือนมาปกติค่ะ